CELEX: 62016TN0693
Language: fi
Date: 2016-09-28 00:00:00
Title: Asia T-693/16 P: Valitus, jonka HG on tehnyt 28.9.2016 virkamiestuomioistuimen asiassa F-149/15, HG v. komissio, 19.7.2016 antamasta tuomiosta

28.11.2016   
            
            
               FI
            
            
               Euroopan unionin virallinen lehti
            
            
               C 441/27
            
         
      Valitus, jonka HG on tehnyt 28.9.2016 virkamiestuomioistuimen asiassa F-149/15, HG v. komissio, 19.7.2016 antamasta tuomiosta
      (Asia T-693/16 P)
      (2016/C 441/32)
      Oikeudenkäyntikieli: ranska
      
         Asianosaiset
      
      
         Valittaja: HG (Bryssel, Belgia) (edustaja: asianajaja L. Levi)
      
         Muu osapuoli: Euroopan komissio
      
         Vaatimukset
      
      Valittaja vaatii unionin yleistä tuomioistuinta
      
                  —
               
               
                  kumoamaan Euroopan unionin virkamiestuomioistuimen 19.7.2016 asiassa F-149/15 antaman tuomion
               
            
                  —
               
               
                  kumoamisen johdosta hyväksymään kantajan ensimmäisessä oikeusasteessa esittämät vaatimukset ja täten
                  
                              —
                           
                           
                              kumoamaan kolmijäsenisen nimittävän viranomaisen päätöksen CMS 13-005 siltä osin kuin siinä määrätään palkkaluokassa eteneminen keskeytyneeksi 18 kuukauden ajaksi ja velvoitetaan korvaamaan 108 596,35 euron suuruinen vahinko
                           
                        
                              —
                           
                           
                              kumoamaan kantajan valituksen hylkäämispäätös tarvittavilta osin
                           
                        
                              —
                           
                           
                              toissijaisesti alentamaan päätöksessä CMS 13-005 määrättyä taloudellista seuraamusta
                           
                        
                              —
                           
                           
                              velvoittamaan vastaaja korvaamaan kantajalle aiheutunut aineeton ja hänen mainettaan koskeva vahinko, jonka määräksi arvioidaan 20 000 euroa
                           
                        
                              —
                           
                           
                              velvoittamaan vastaaja korvaamaan oikeudenkäyntikulut
                           
                        
            
                  —
               
               
                  velvoittamaan muun osapuolen korvaamaan oikeudenkäyntikulut kokonaisuudessaan molemmissa oikeusasteissa.
               
            
         Oikeudelliset perusteet ja pääasialliset perustelut
      
      Valituksensa tueksi valittaja vetoaa neljään valitusperusteeseen.
      
                  1)
               
               
                  Ensimmäinen valitusperuste koskee valittajan taloudellista vastuuta ja perustuu perusteluvelvollisuuden loukkaamiseen, koska virkamiestuomioistuin on jättänyt lausumatta yhdestä kantajan väitteestä, joka koskee suhteellisuusperiaatteen loukkaamista. Virkamiestuomioistuin on myös tehnyt useita oikeudellisia virheitä ja ottanut oikeudenkäyntiaineistoon kuuluvia seikkoja huomioon virheellisellä tavalla.
               
            
                  2)
               
               
                  Toinen valitusperuste, joka perustuu menettelyvirheisiin riidanalaisen päätöksen valmistelutoimien yhteydessä ja valittajan puolustautumisoikeuksien loukkaamiseen sekä perusteluvelvollisuuden loukkaamiseen ja oikeudellisiin virheisiin, joihin virkamiestuomioistuin on syyllistynyt.
               
            
                  3)
               
               
                  Kolmas valitusperuste, joka perustuu perusteluvelvollisuuden loukkaamiseen komission ja virkamiestuomioistuimen toimesta.
               
            
                  4)
               
               
                  Neljäs valitusperuste, joka perustuu oikeudelliseen ja tosiseikkoja koskevaan virheeseen, jonka virkamiestuomioistuin on tehnyt kantajaa kohtaan esitetyn ensimmäisen väitteen osalta. Virkamiestuomioistuin on lisäksi laiminlyönyt perusteluvelvollisuutensa.